CELEX: 62017TN0649
Language: mt
Date: 2017-09-25 00:00:00
Title: Kawża T-649/17: Rikors ippreżentat fil-25 ta’ Settembru 2017 – ViaSat vs Il-Kummissjoni

27.11.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 402/45
            
         Rikors ippreżentat fil-25 ta’ Settembru 2017 – ViaSat vs Il-Kummissjoni
   (Kawża T-649/17)
   (2017/C 402/60)
   Lingwa tal-kawża: l-Ingliż
   
      Partijiet
   
   
      Rikorrenti: ViaSat, Inc. (Carlsbad, California, l-Istati Uniti) (rappreżentanti: J. Ruiz Calzado, L. Marco Perpiñà u S. Semey, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni impliċitament negattiva tal-Kummissjoni Ewropea tat-13 ta Lulju 2017 li tirriżulta min-nuqqas mill-Kummissjoni li tirrispondi fit-terminu preskritt għar-rikors ta’ konferma mir-rikorrenti, tal-31 ta’ Mejju 2017, fir-rigward tat-talba għalll-aċċess għad-dokumenti rreġistrata fl-20 ta’ Marzu 2017, taħt ir-riferiment GestDem Nru 2017/1725;
            
         
               —
            
            
               tikkundanna lill-Kummissjoni għall-ispejjeż, inklużi l-ispejjeż tal-intervenjenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka sitt motivi.
   
               1.
            
            
               L-ewwel motiv ibbażat fuq il-fatt li l-Kummissjoni kisret id-dmir tagħha li tagħti r-raġunijiet skont l-Artikolu 296(2) TFUE.
               
                           —
                        
                        
                           L-ewwel nett, ir-rikorrenti targumenta li kien hemm nuqqas assolut li tagħti r-raġunijiet, meta jitqies ir-rifjut impliċitu għal aċċess għad-dokument mitlub, intitolat “Roadmap of measures towards the compliance of selected and authorised MSS operators with common conditions of Decision 626/2008/KE, (1) including intermediate new steps and corresponding time limits”. Sa fejn il-Qorti Ġenerali tikkunsidra li l-Kummissjoni wettqet id-dmir tagħha li tagħti r-raġunijiet diġà fl-ittra tar-rifjut tal-5 ta’ Mejju 2017, taħt l-Artikolu 7(1) tar-Regolament 1049/2001, (2) b’risposta għat-talba inizjali tar-rikorrenti, ir-raġunament fih permezz ta’ finzjoni li huwa wkoll ir-raġunament tad-deċiżjoni impliċita, adottata skont l-Artikolu 8(3) ta’ dak ir-regolament, ir-rikorrenti titlob lill-Qorti Ġenerali biex tikkunsidra l-motivi sussegwenti diretti kontra dak ir-raġunament.
                        
                     
         
               2.
            
            
               It-tieni motiv ibbażat fuq il-fatt li l-Kummissjoni naqset milli twettaq eżaminazzjoni konkreta u individwali tad-dokument mitlub.
            
         
               3.
            
            
               It-tielet motiv ibbażat fuq il-fatt li l-Kummissjoni naqset milli tagħti r-raġunijiet u bi żball applikat l-eċċezzjoni dwar il-protezzjoni tal-interessi kummerċjali, kif imsemmi fl-ewwel inċiż tal-Artikolu 4(2) tar-Regolament 1049/2001.
            
         
               4.
            
            
               Ir-raba’ motiv ibbażat fuq il-fatt li l-Kummissjoni naqset milli tagħti r-raġunijiet u bi żball applikat l-eċċezzjoni dwar il-protezzjoni tal-investigazzjonijiet, kif imsemmi fit-tielet inċiż tal-Artikolu 4(2) tar-Regolament 1049/2001.
            
         
               5.
            
            
               Il-ħames motiv ibbażat fuq il-fatt li l-Kummissjoni bi żball stabbilit li ma hemm ebda interess superjuri fis-sens tal-Artikolu 4(2) tar-Regolament 1049/2001.
            
         
               6.
            
            
               Is-sitt motiv ibbażat fuq il-fatt li l-Kummissjoni bi żball stabbilit li aċċess parzjali ma kienx possibbli fis-sens tal-Artikolu 4(6) tar-Regolament 1049/2001.
            
         
      (1)  Deċiżjoni Nru 626/2008/KE tal-Parlament Ewropew u tal-Kunsill, tat-30 ta’ Ġunju 2008 dwar l-għażla u l-awtorizzazzjoni ta’ sistemi li jipprovdu servizzi mobbli permezz tas-satellita (MSS) (ĠU 2008, L 172, p 15).
   
      (2)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).